cyanic-selkie/wikianc huggingface dataset:
Մասիս (թերթ, Ստամբուլ)
Խմբագիրներ՝ Կարապետ Ութուճյան, Արփիար Արփիարյան, Գրիգոր Զոհրապ, Հ. Ասատուր, Սիպիլ, Մ. Շամտանճյան, Տ. Արփիարյան, Ենովք Արմեն։
1878-1880 թվականներին տպագրել է հայկական հարցին նվիրված բազմաթիվ հոդվածներ։ Համակրել է Մեծ Բրիտանիայի քաղաքականությանը Թուրքիայում, նրա օգնությամբ ակնկալել բարենորոգումների իրականացումն Արևմտյան Հայաստանում։ Առանձնակի ուշադրություն է դարձրել Կ. Պոլսի պատրիարք Ներսես Վարժապետյանի գործունեությանը հայկական ինքնավարության և բարենորոգումների հարցում։
Սկզբում ունեցել է չափավոր ուղղություն, հաշտվողական դիրք գրավել թուրք կառավարության, հայ հոգևորականության և հարուստ դասի նկատմամբ։ Ա. Արփիարյանի և Գ. Զոհրապի խմբագրության տարիներին (1884-1893) ձեռք է բերել շեշտված դեմոկրատական ուղղություն, արձագանքել հայ ժողովրդին հուզող քաղաքական և տնտեսական խնդիրներին, քննադատել սուլթանական կառավարության և նրան աջակցող օտար պետությունների հայահալած քաղաքականությունը, լայն տեղ հատկացրել գրական-քննադատական նյութերին, համախմբել արևմտահայ ռեալիստական արձակի գրեթե բոլոր ներկայացուցիչներին։ Թարգմանաբար ներկայացրել է նաև ռուս, և եվրոպական գրականությունը (Պուշկին, Լերմոնտով, Ա. Դյումա, Հյուգո և ուրիշներ)։ Դարավերջին, համիդյան կոտորածների և քաղաքական ներքին կացության խստագույն պայմաններում «Մասիսը», հեռանալով ավանդույթներից, հիմնականում տպագրել է մանր լուրեր, գիտական կարճառոտ հոդվածներ, տեղեկություններ և այլն։ Տարբեր տարիների պարբերականին աշխատակցել են Հակոբ Պարոնյանը, Տիգրան Կամսարականը, Լևոն Բաշալյանը, Երվանդ Օտյանը, Մկրտիչ Աճեմյանը, Վահան Մալեզյան, Սիպիլը, Արշակ Չոպանյան, Արտաշես Հարությունյանը, Եղիա Տեմիրճիպաշյան, և ուրիշներ։
Եվրոպական, մասնավորապես՝ անգլիական մամուլից արտատպել է հայկական հարցին Թուրքիայում մեծ տերությունների քաղաքականությանը վերաբերող հոդվածները և տեսությունները։ «Մասիս»-ը արտացոլել է հայ հասարակության հիասթափությունը Բեռլինի կոնգրեսի (1878) արդյունքներից և, կիսելով պատրիարքի կարծիքը, ազգային ինքնավարության նախապայման համարել հայերի տնտեսական և մտավոր զարգացումը ։
Անդրադառնալով Ռուսաստանի հանդեպ Արևմտյան Հայաստանի բնակչության քաղաքական համակրանքի խնդրին՝ «Մասիս»-ն այն բացատրել է թուրքական դարավոր բռնություններով, միաժամանակ քննադատել ցարական կառավարության քաղաքականության այն միտումները, որոնց համաձայն արևմտյան Հայաստանի ինքնավարությունը կխըթաներ Արևելյան Հայաստանի ազատագրական տրամադրությունները։ «Մասիս»-ը փորձել է ապացուցել, որ Արևմտյան Հայաստանի ինքնավարությունը չի հակադրվի Թուրքիայի շահերին, քանի որ պատնեշ կհանդիսանա ռուսական ծավալապաշտական ձգտումների դեմ։
Նաև տեսնել
Կատեգորիա:Թուրքիայի հայկական ամսագրեր Կատեգորիա:Հայկական հասարակական պարբերականներ Կատեգորիա:Հայկական քաղաքական պարբերականներ Կատեգորիա:Հայկական գրական պարբերականներ
Նոր կյանք (հանդես, Լոնդոն)
«Նոր կյանք», քաղաքական-գրական հանդես։ Հրատարակվել է 1898-1902 թթ․-ին, Լոնդոնում։
Խմբագիրներ Աբգար Արփիարյան, Լևոն Բաշալյան։
Վերակազմյալ Կնչակյան կուսակցության հրատարակություն։ Իր նպատակն է համարել հայ ժողովրդի քաղաքական դաստիարակությունը եվրոպական առաջավոր գաղափարներով։ Հանգամանորեն արտացոլել է Արևմտյան Հայաստանի կյանքը 19-րդ դարի վերջին։ Հրատարակել է նյութեր 1894-1896 թթ․-ի հայկական կոտորածների, հայ քաղաքական կուսակցությունների, մասնավորապես՝ հնչակյանների մասին։
Հայկական հարցի լուծումը կապել է մեծ տերությունների աջակցության հետ։ Եվրոպական մամուլից արտատպել է հայանպաստ նյութեր, մեկնաբանել եվրոպական երկրների քաղաքականությունը Թուրքիայում։ «Նոր կյանքը» առաջ է քաշել Օսմանյան կայսրությունում ազգերի ինքնորոշման խնդիրը։
Աբգար Արփիարյանը և նրա համախոհները ձգտել են հայերին նախապատրաստել դիմագրավելու այն արհավիրքներին, որոնք անխուսափելի են Օսմանյան կայսրության փլուզման ժամանակ։ Հատուկ ուշադրություն է դարձրել Օսմանյան կայսրության ոչ մուսուլման ժողովուրդների ձուլումն ու ոչնչացումը նախապատրաստող պանիսլամիզմի և պանօսմանիզմի գաղափարախոսության մերկացմանը։ Քննադատել է ցարական Ռուսաստանի արևելյան քաղաքականությունը, մասնավորապես՝ նրա անհանդուրժող վերաբերմունքը հայ ազգային շարժմանը։ «Նոր կյանք»-ը լուսաբանել է նաև Լոնդոնի հայ համայնքի կյանքը։
Կատեգորիա:Մեծ Բրիտանիայի հայկական հանդեսներ Կատեգորիա:Հայկական քաղաքական պարբերականներ Կատեգորիա:Հայկական գրական պարբերականներ Կատեգորիա:Պարբերականներ այբբենական կարգով
Կուտանսի տաճար
Կուտանսի տաճարը համարվում է Կուտանս և Ավրանշ եպիսկոպոսական թեմի նստավայրը, սակայն նախկինում եղել է միայն Կուտանսի եպիսկոպոսի նստավայրը։
Տաճարի բարձրությունը կազմում է 80 մետր։ Ունի գերիշխող դիրք քաղաքի նկատմամբ, և տեսանելի է նույնիսկ Ջերսի կղզուց ( Մեծ Բրիտանիա)։ Այն նորմանդական գոթական ճարտարապետության վառ օրինակ է՝ երկար, ուղիղ, ուղղահայաց գծերի համադրմամբ։
Պատմություն
Կուտանսի տաճարի առաջին շինարարությունը սկսվել է 5-րդ դարում Սուրբ Էրեփթիոլուսի գլխավորությամբ, ով նաև տաճարի առաջին եպիսկոպոսն է։ Այս տաճարն ավերվել է 9-րդ դարում նորմանների ներխուժման ժամանակ։
11-րդ դարի կեսերից Կուտանսի եպիսկոպոս Ռոբերտը ձեռնամուխ է լինում տաճարի վերակառուցմանը՝ իրականացնելով այն ռոմանական կամ նորմանական ճարտարապետական ոճերով։ Վերակառուցումը սկսվել է նավից։ Ռոբերտը կարճ ժամանակ անց մահանում է, իսկ աշխատանքը շարունակվում է 1048 թվականին նրա հաջորդ՝ Ջեֆրի դե Մոնբրե եպիսկոպոսի կողմից։ Ջեֆրին լավ հարաբերություններ ուներ Վիլհելմ I Նվաճողի հետ, և վերջինս ներկա է եղել 1056 թվականին նոր տաճարի օծմանը։ Հետագայում եպիսկոպոսը Վիլհելմին ուղեկցել է Անգլիայի նվաճման ժամանակ։ Տաճարը մեծապես շահել է այդ նվաճման հսկայական շահույթներից։
Ռոմանական տաճարը հետագայում լրջորեն վնասվել է հրդեհի պատճառով։ 1210 թվականին Հյուգ դե Մորվիլ եպիսկոպոսը սկսեց կառուցել ներկայիս գոթական տաճարը՝ պահպանելով տաճարի չափսերը և ռոմանական շինության զգալի մասը։ Հիմնական մնացորդները ընդգծված են ներկայիս տաճարի պատերից ու աշտարակներից շատերում։
Նոր տաճարի շինարարությունն ավարտվել է 1274 թվականին և հիմնովին մնացել է անփոփոխ։ Քույր աշտարակների բարձրությունը հասնում է գրեթե 80 մետրի, իսկ ութանկյուն աշտարակը կանգնած է 57 մետր բարձրության վրա։
1562 թվականին տեղի ունեցած Հուգենոտյան պատերազմների ժամանակ որոշակի վնաս է հասցվել տաճարին, սակայն շուտով վերանորոգվել է։ 1794 թվականի Ֆրանսիական հեղափոխության ժամանակ տաճարի արտաքին տեսքը վնասվել է` որմախորշերից հեռացվել է արձանների մի մասը, իսկ մյուսները թրատվել են։ Տաճարն օգտագործվում էր որպես թատրոն, հացահատիկային պահեստ, և չնայած մեծ կորուստներին և վնասներին, այն կարողացել է գոյատևել։
Երկրորդ համաշխարհային պատերազմը Կուտանսի քաղաքին մեծ վնաս է հասցրել, սակայն տաճարը կրկին մնացել է կանգուն։
Կառույցի նկարագրություն
Կուտանսի տաճարի մուտքի մոտ ժամանակակից պատուհան է, որի վրա պատկերված են 1048 և 1218 թվականների տաճարի հիմնադիրները։
Հարավային ենթակողմի սյան վրա պատկերված են միջնադարյան տիկնայք։
Գլխավոր խորանի ետևում տեղակայված են վեց զույգ սյուներ, որոնց վրա հենված է տանիքը։ Դրանք ներկայացնում են Տասներկու առաքյալներին։ Պատուհանները թվագրվում են 15-րդ դարին։
Հարավային ամբուլատորիայում տեղակայված է Սուրբ Հովսեփի մատուռը, որի պատին նկարված պատկերում (1381 թվական) ներկայացված են Սուրբ Երրորդությունը, Քրիստոսը խաչի վրա և Սուրբ Հոգին՝ որպես աղավնի։
Սուրբ Լոուդի մատուռը, ինչպես նաև հարավային ամբուլատորիան, տաճարի ամենահին մասերից են։ Վիտրաժներում ներկայացված են դրվագներ Սուրբ Լոյի կյանքից։
Հյուսիսային ամբուլատորիայում տեղակայված է Սուրբ Մարկոֆի մատուռը, որի պատուհանում ցուցադրում է տեսարաններ սրբի կյանքից։ Հյուսիսային ամբուլատորիայում նաև պահվում են սուրբ յուղեր, որոնք օգտագործվում են մկրտության և օծման, ինչպես նաև քահանաների ձեռնադրման ժամանակ։
Հյուսիսային հատվածում կա 13-րդ դարի վիտրաժային պատուհան, որում ներկայացված է Սուրբ Թոմաս Բեկետի, Սուրբ Գևորգի և Վլասիի կյանքը։
1468 թվականից ի վեր տաճարն ունի երգեհոն։ Ներկայիս գործիքը կառուցվել է 1728 թվականին։ Տաճարի արևմտյան պատուհանը մասամբ գտնվում է երգեհոնի ետևում։
Հարավային սյունասրահի վերևում գտնվում են չորս ավետարանիչների խորհրդանիշները։
Արտաքին հղումներ
Կատեգորիա:1274 Կատեգորիա:Ֆրանսիայի տաճարներ Կատեգորիա:Մարիամ Աստվածածնին նվիրված տաճարներ Կատեգորիա:Ֆրանսիայի կաթոլիկ եկեղեցիներ Կատեգորիա:Գոթական ճարտարապետություն
Վարեն սյուր Տեշ
Վարեն սյուր Տեշ (Varennes-sur-Tèche), համայնք Ֆրանսիայում՝ Օվերն երկրամասի Ալյեի գավառում։ Մտնում է Ժալինի սյուր Բեբր կանտոնի կազմի մեջ։ Համայնքի շրջանը Վիշին է։
Համայնքի INSEE կոդը՝ 03299։
Բնակչություն
Համայնքի բնակչությունը 2008 թվականին կազմում էր 253 մարդ։
Տնտեսություն
2007 թվականի տվյալներով 139 աշխատունակ տարիքի մարդկանցից (15-64 տարեկան) 109-ը տնտեսապես ակտիվ էին, 30-ը անգործունակ (ակտիվության ցուցանիշը 78,4 %, 1999 թվականին եղել է՝ 58,6 %)։ 109 աշխատունակ բնակիչներից 99-ը աշխատում էին (56 տղամարդ և 43 կին), անաշխատանք էին 10-ը (5 տղամարդ և 5 կին)։ 30 անգործունակ մարդկանցից 5-ը աշակերտներ կամ ուսանողներ են, 10-ը թոշակառու, 15-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Աղաջուր (գետ)
Ծանոթագրություններ
Կատեգորիա:Սյունիքի մարզի գետեր Կատեգորիա:Այրիգետի վտակներ
Ջոն սթրիթի թատրոն
Ջոն սթրիթի թատրոն (John Street Theatre), թատրոն, որ գոյություն է ունեցել Ներքին Մանհեթենի Ջոն սթրիթ փողոցում, XVIII դարի երկրորդ կեսին։
Թատրոնի հիմնադրել է անգլիացի դերասան Դեյվիդ Դուգլասը (David Douglass, 1720—1786), ով 1750 թվականից բնակվել է Յամայկայում։ Այնտեղ նա ծանոթացել է հյուրախաղերով հանդես եկող թատերախմբի ղեկավար Լյուիս Խալամի հետ (անգլ. Lewis Hallam, 1714—1756): Խալամի մահից քիչ անց Դուլգասն ամուսնացել է նրա այրու հետ։ Նրանք սկսում են միասին ղեկավարել Խալամի թատերախումբը, որն ստացել էր «Ամերիկյան թատերախումբ» անվանումը (անգլ. American Company)   : Խումբը հյուրախաղերով շրջում էր երկրով մեկ։ Նրանց ելույթ ունեցած վայրերում ստեղծվում էին  ժամանակավոր թատրոններ։ Այսպես, Նյու-Յորքում ստեղծվում են երկու ժամանակավոր թատրոններ, երրորդը, որը բացվել էր 1767 թվականի դեկտեմբերի 7-ին Ջոն-սթրիթ փողոցում, ներկայիս 15-21 տների տեղում, դառնում է այդ քաղաքի առաջին հիմնական թատրոնը։
Շինությունը կառուցվել է Ֆիլադելֆիայում գտնվող Սաութուոք (Southwark Theatre) հիմնական թատրոնի նմանությամբ, որը կառուցվել էր դրանից տասը տարի առաջ։ Ֆիլադելֆիայի թատրոնը եղել է երկրի առաջին մշտական թատրոնը, և իր հերթին կառուցվել է Լոնդոնի թատրոնների սկզբունքով ։ Ջոն սթրիթի թատրոնը փողոցից 18 մետր հեռու էր։ Թատրոնի դիմային հատվածի տեսքը հայտնի չէ, սակայն դրամատուրգ Ուիլիամ Դանլապը նկարագրել է թատրոնի շենքը որպես «կարմիր գույնով ներկված տգեղ փայտե կառույց»։
Թատրոնը բացվել է «Երկրպագուների խորամանկությունները» կատակերգության բեմադրությամբ ։ 1769 թվականի մայիսի 29-ին «Կողպեք» (անգլ. The Padlock) ներկայացման մեջ դերասան Լյուիս Խալամ կրտսերը կատարել է Մունգոյի դերը։ Հետագայում նրա օգտագործած սև դեմքի (blackface) գրիմը շատ տարածված է դառնում ։ 1774 թվականին մայրցամաքային առաջին կոնգրեսը ներկայացումների բեմադրությունն արգելող որոշում է ընդունում, որից հետո թատերախումբը ժամանակավորապես դադարեցնում է ելույթները և տեղափոխվում Վեստ Ինդիա։ 1777 թվականին Անկախության պայքարի ժամանակ անգլիացիների` քաղաք գալով թատրոնը վերանվանվել է` կոչվելով «Արքայական թատրոն» (անգլ. Theatre Royal): Ներկայացումների բեմադրությունները վերսկսվում են։ 1783 թվականին, քաղաքի ազատագրումից հետո, նախորդ թատերախումբը վերադառնում է թատրոն։ Այդ շրջանում թատրոնի աջակիցներն էին Ջորջ Վաշինգտոնը և Ջոն Ադամսը ։ 1792 թվականին թատրոն է գալիս դերասան Ջոն Հոդգինսոնը (անգլ. John Hodgkinson), ով շուտով շատ հայտնի է դառնում։ 1794 թվականին նա ղեկավարել է թատերախումբը։ Այդ ժամանակ արդեն թատրոնի շենքը պիտանի չէր օգտագործման համար, և 1795 թվականին դրա ղեկավարությունը որոշում է նոր շենք կառուցել Պարկ Ռոուում։ Տեղափոխումը տեղի է ունենում 1798 թվականին, հենց այդ ժամանակ էլ քանդվում է Ջոն Սթրիթի շենքը ։
Ջեյսոն Շվարցման
Դերասանուհի Թալի Շայրի և պրոդյուսեր Ջեք Շվարցմանի որդին, ռեժիսոր Ֆրենսիս Ֆորդ Կոպպոլի եղբորորդին։
Կենսագրություն
1999 թվականին ավարտել է Լոս Անջելեսի Ուինդվիդյան դպրոցը (Windwood School): Մինչև դերասանական կարիերան Շվարցմանը եղել է թմբկահար և Phantom Planet խմբի երգերի հեղինակ։ Խմբից հեռանալուց հետո նա շարունակել է իր երաժշտական գործունեությունը, սակայն որպես կինոկոմպոզիտոր և մասնավորապես համարվում է «Միայնակ սրտեր» և «Մահացու ձանձրույթ» հեռուստասերիալների սաունդթրեքերի հեղինակներից մեկը, նաև «Կատակասերներ» ֆիլմի սաունդթրեքի հեղինակը։
2007 թվականին Ուես Անդերսոնի համահեղինակությամբ գրեց «Գնացքը Դաջիլինգում» ֆիլմի սցենարը, իսկ իր եղբայր Ռոման Կոպոլոյը ֆիլմի պրոդյուսերներից մեկն էր։
Անձնական կյանքը
2009 թվականի հունիսի 11-ին ամուսնացել է դիզայներ Բրեյդի Քանինհեմի հետ։ Ամուսիններն ունեն երկու դուստր ՝ Մելրոու Ռիվերս Շվարցման, իսկ երկրորդ դստեր անունը հայտնի չէ.
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի երաժիշտներ Կատեգորիա:Ամերիկացի սցենարիստներ Կատեգորիա:Ամերիկացի կինոկոմպոզիտորներ Կատեգորիա:Ամերիկացի տղամարդ կինոդերասաններ
Ալեքսանդր Յանվարյով
Ալեքսանդր Յանվարյով (Январёв, Александр Иванович, ), թատրոնի և կինոյի խորհրդային և ռուս դերասան։ ՌԽՍՖՀ վաստակավոր արտիստ (1984 թվական)։
Կենսագրություն
Ծնվել է 1940 թվականի հոկտեմբերի 23-ին, Մոսկվայում։
Ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը, Բորիս Բաբոչկինի կուրսը։
Մահացել է 2005 թվականի փետրվարի 11-ին, ինֆարկտից։ Թաղված է Մոսկվայի մարզի Նարոֆիմինսկու շրջանի Պոկրովսկի (Սելյանտիսկի) գերեզմանատանը ։
Ծանոթագրություններ
Կատեգորիա:Խորհրդային դերասաններ Կատեգորիա:Ռուս դերասաններ Կատեգորիա:ՌԽՖՍՀ վաստակավոր արտիստներ Կատեգորիա:Սրտամկանի ինֆարկտից մահացածներ
Նաիրա Պետրոսյան
Նաիրա Պետրոսյան, հայ աճպարար, բեմադրիչ, կենդանավարժ։ ՌԴ և Ֆրանսիայի կրկեսային գործիչների միության անդամ։
Կենսագրություն
1995-1998 թվականներին եղել է Մոսկվայի «Յուրի Նիկուլինի» անվան կրկեսի օրիգինալ ժանրի դերասանուհի։ Նրա խաղընկերներն են եղել եղբայրը՝ Սոս (կրտսեր) և եղբոր կինը՝ Վիկտորյա Պետրոսյանները՝ միաժամանակ ստեղծելով «Իյլուզիոն մանրապատումներ» հայտնի կրկեսային տեսլարանը ։ Եղել է Երևանի պետական կրկեսի մենակատար։ 1998 թվականին Մոսկվայի «Կրկեսի և էքսցենտրիկայի թատրոն» խմբի հետ հայկական կրկեսային արվեստն է ներկայացրել 15 երկրներում։ Հայաստանի ազգային կրկեսում որպես աճպարար և օրիգինալ ժանրի դերասան ելույթ է ունեցել ԱՊՀ-ի տարբեր դերասանների հետ համատեղ։
2003 թվականին աճպարարության հետ համատեղ ստեղծել է «Կենդանիների աշխարհում» հայտնի համար - տեսարանը։ 2003 թվականից Երևանի կրկեսին կից Լեոնիդ Ենգիբարյանի անվան ստուդիա-դպրոցի գեղարվեստական ղեկավարն է։
Ելույթ ունենալով աշխարհի տարբեր կրկեսներում՝ կրկեսի մասին դասախոսություններով և ելույթներով ։
Մրցանակներ
Մոսկվայի, Տոկիոյի և Փարիզի կրկեսային միջազգային փառատոների դափնեկիր
Կայքեր
http://www.circus.am
Ծանոթագրություններ
Կատեգորիա:Հայ դերասաններ Կատեգորիա:Հայ աճպարարներ Կատեգորիա:1974 ծնունդներ Կատեգորիա:Փետրվարի 25 ծնունդներ Կատեգորիա:Երևան քաղաքում ծնվածներ Կատեգորիա:Կրկեսի հայ դերասաններ Կատեգորիա:Հայ բեմադրիչներ
Աղավնաձոր (գետ)
Աղավնաձոր, գետ (ժամանակավոր ջրհավաք) Վայոց ձորի մարզում։ Սկիզբ ՝ առնում Քարկատար լեռների հարավային ճյուղավորություններից և Արենի գյուղից վերև աջից միախառնվում Արփային։ Երկարությունը 16 կմ է, ջրահավաք մակերեսը 24 կմ² ։ Աղավնաձոր գետը կիսում է Աղավնաձորի սարավանդը երկու անհավասար մասի ։
Ծանոթագրություններ
Կատեգորիա:Վայոց ձորի մարզի գետեր Կատեգորիա:Արփա գետի վտակներ
Անրի Ռոշֆոր
Վիկտոր Անրի Ռոշֆոր, Մարկիզ դը Ռոշֆոր Լյուս (Victor Henri Rochefort, Marquis de Rochefort-Luçay, ), ֆրանսիացի հրապարակախոս և քաղաքական գործիչ։ Երկրորդ կայսրության (1852-1870) ժամանակ մասնակցել է հանրապետական շարժմանը։ 1868-1869 թթ. հրատարակել է «Լապտեր» («La Lanterne») շաբաթաթերթը, որտեղ սուր քննադատության է ենթարկել Նապոլեոն III-ին։ 1869 թվականին ընտրվել է օրենսդրական կորպուսում։ Նույն թվականին հիմնադրել է «Մարսելյեզ» («La Marseillaise») օրաթերթը։ 1870 թվականի սեպտեմբերին մտել է «ազգային պաշտպանության կառավարության» կազմի մեջ, որտեղ ակտիվ դեր չի խաղացել և հոկտեմբերին դուրս է եկել նրա կազմից։ 1871 թվականին Փարիզի կոմունայի ժամանակ քննադատել է Ա․ Թիերին և վերսալցիներին, բայց և չի պաշտպանել կոմունարներին։ 1873 թվականին աքսորվել է Նոր Կալեդոնիա, որտեղից 1874 թվականին փախել է Անգլիա, ապա հաստատվել Ժնևում։ 1879 թվականի ներումից հետո 1880 թվականին վերադարձել է Ֆրանսիա։ Հրատարակել է «Անհաշտելի» («Լ’ Intransigea-ոէ») թերթը։
Ծանոթագրություններ
Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի լրագրողներ Կատեգորիա:Ֆրանսիացի դրամատուրգներ Կատեգորիա:Ֆրանսիացի հրապարակախոսներ Կատեգորիա:Ֆրանսիացի վիպասաններ Կատեգորիա:Ֆրանսիացի գրողներ
Աղձ (գետ)
Աղձ, գետ Հայաստանի Արարատի մարզում։ Սկիզբ է առնում Գեղամա լեռների հարավարևմտյան լանջերից և աջից միախառնվում Վեդի գետին։ Երկարությունը 16 կմ է ։
Ծանոթագրություններ
Կատեգորիա:Վեդի գետի վտակներ Կատեգորիա:Արարատի մարզի գետեր
Սվինուխա (Չյորնայա Կալիտվայի վտակ)
Սվինուխա (Свинуха), գետ Ռուսաստանում, հոսում է Վորոնեժի մարզում։
Աշխարհագրություն
Գետաբերանը տեղակայված է Չյորնայա Կալիտվա գետի աջ ափում՝ 52 կմ հեռավորության վրա։ Գետի երկարությունը 27 կմ է, ավազանի տարածքը 304 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Արտակ Ապիտոնյան
Արտակ Գևորգի Ապիտոնյան (օգոստոսի 26, 1971, Ալաշկերտ, Հոկտեմբերյանի շրջան), հայ դիվանագետ, «ԱՊԱԳԱ ՀԱՅԿԱԿԱՆԸ» զարգացման հիմնադրամի գործադիր տնօրեն։ Եղել է Հայաստանի Հանրապետության արտաքին գործերի նախարարի տեղակալը 2018-2021թթ., Շվեդիայում և Ֆինլանդիայում Հայաստանի Հանրապետության արտակարգ և լիազոր դեսպանը 2013-2018թթ.։
Ընտանեկան կարգավիճակ
Ամուսնացած է, ունի երեք զավակ։
Ծանոթագրություններ
Կատեգորիա:ՀՀ արտակարգ և լիազոր դեսպաններ Կատեգորիա:1971 ծնունդներ Կատեգորիա:Օգոստոսի 26 ծնունդներ Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:Հայաստանի Հանրապետության արտակարգ և լիազոր դեսպանի դիվանագիտական աստիճան ունեցող անձինք Կատեգորիա:ԵՊՀ արևելագիտության ֆակուլտետի շրջանավարտներ
Վիկոլի
Վիկոլի (Vicoli), կոմունա Իտալիայում, գտնվում է Աբրուցո մարզում՝ Պեսկարա գավառում։
Ժողովրդագրություն
Բնակչություն
Վենա (կոմունա)
Վենա (Venas), համայնք Ֆրանսիայում՝ Օվերն երկրամասի Ալյեի գավառում։ Մտնում է Էրիսոն կանտոնի կազմի մեջ։ Համայնքի շրջանը Մոնլյուսոնն է։
Համայնքի INSEE կոդը՝ 03303։
Բնակչություն
Համայնքի բնակչությունը 2008 թվականին կազմում էր 233 մարդ։
Տնտեսություն
2007 թվականի տվյալներով 140 աշխատունակ տարիքի մարդկանցից (15-64 տարեկան) 105-ը տնտեսապես ակտիվ էին, 35-ը անգործունակ (ակտիվության ցուցանիշը 75,0 %, 1999 թվականին եղել է՝ 72,7 %)։ 105 աշխատունակ բնակիչներից 97-ը աշխատում էին (57 տղամարդ և 40 կին), անաշխատանք էին 8-ը (2 տղամարդ և 6 կին)։ 35 անգործունակ մարդկանցից 9-ը աշակերտներ կամ ուսանողներ են, 18-ը թոշակառու, 8-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Արիադնա Տիրկովա-Ուիլյամս
Արիադնա Տիրկովա-Ուիլյամս, ռուս լրագրող, գրող։
Աշխատակցել է Բիրժևիե Վեդոմոստի ("Биржевые ведомости"), Ռուսսկիե վեդոմոստի ("Русские ведомости") թերթերին։ 1911-1912 թվականներին եղել է Թուրքիայում։ Գրել է «Հին Թուրքիան և երիտթուրքերը։ Մեկ տարի Կոստանդնուպոլսում» (1916) գիրքը, որտեղ հանգամանորեն քննել է թուրքերի կյանքի քաղաքական և այլ կողմերը։ Համեմատելով Օսմայան կայսրության և երիտթուրքերի քաղաքականությունը՝ Տիրիկովան նշել է «Հայ ժողովրդի անօրինակ կոտորածը ապացուցում է, որ չնայած Տիրկովա Արիադնան (1869-1962) Եվրոպայից փոխառնված ծրագրերին ու կարգախոսներին, երիտթուրքերը ըստ էության ոչնչով չեն տարբերվում հին թուրքերից»։ Տիրիկովան գտնում էր, որ հայերի ջարդերի պատմությունը արյունոտ տառերով գրված դատավճիռ է երիտթուրքերին։ Խոսելով Թուրքիայում հայերի կոտորածների մասին՝ Տիրկովան գրել է. «Հայկական ջարդերի նկարագրությունը հիշեցնում է հին կոտորածների սարսափելի տարեգրությունները, երբ հաղթողները սպանում և տանջում, թալանում և բռնաբարում էին պարտվածներին այնպիսի սանձարձակությամբ, ինչպիսին հատուկ է գազաններից միայն մարդուն։ 1896 թվականին հենց Կոստանդնուպոլսում երեք օրվա ընթացքում սպանվել է 10 հազար հայ` չխոսելով տասնյակ հազարներով սպանվածների ու վիրավորների, թալանվածների մասին՝ մեծ ու փոքր գավառական քաղաքներում։ Աբդուլ Համիդի տապալումից և սահմանադրության հռչակումից անմիջապես հետո իրագործվեց Ադանայի ջարդը»։
Ծանոթագրություններ
Կատեգորիա:Հայկական հարց Կատեգորիա:Ռուս լրագրողներ Կատեգորիա:Ռուս գրողներ Կատեգորիա:Ռուս կին քաղաքական գործիչներ Կատեգորիա:Ռուս հրապարակախոսներ Կատեգորիա:Ռուս խմբագիրներ
Աղնովատ (գետակ)
Ծանոթագրություններ
Կատեգորիա:Տավուշի մարզի գետեր Կատեգորիա:Գետիկ գետի վտակներ
Քրիստինա Սուֆիենտես
Մարիա Քրիստինա Սուֆիենտես Կուենկաս  (María Cristina Cifuentes Cuencas, ), իսպանացի քաղաքական գործիչ, Ժողովրդական կուսակցության անդամ, կրթությամբ իրավաբան։ 1991-2018 թթ. Եղել է պատգամավոր Մադրիդյան վեհաժողովում։ 2012-2015 թվականներին նա զբաղեցրել է Մադրիդի Ինքնավար Համայնքում որպես Իսպանիայի կառավարության ներկայացուցիչ։ 2015-2018 թվականներին նա աշխատել է Մադրիդի Ինքնավար Համայնքի Կառավարության նախագահ։ 2017-2018 թթ. Ղեկավարել է կուսակցության տարածաշրջանային մասնաճյուղը։
Կենսագրություն
Քրիստինա Սուֆիենտեսը յոթերորդ երեխան է հրետանային գեներալ Խոսե Լուիս Սուֆիենտեսի ընտանիքում, որտեղ ծնվել են ութ երեխաներ։ 1980 թվականին Մադրիդի գիմնազիայում սովորելու ընթացքում 16-ամյա Քրիստինան միացավ «Ժողովրդական դաշինք» կուսակցությանը` նոր սերունդների երիտասարդական կազմակերպությանը։ Ավարտել է իրավագիտության ֆակուլտետը Մադրիդի Կոմպլուտենսե համալսարանում։ Քաղաքական կարիերան սկսվել է «Ժողովրդական դաշինքի» շարքերում որպես խորհրդատու, մասնակցել է Եվրախորհրդարանի ընտրություններին 1987 թվականին։
1990 թվականին ստացել է Կոմպլուտենսի համալսարանի տնօրինության պաշտոնը։ 1995-1999 թվականներին զբաղեցրել է Միգել Անտոնիո Կարոյի համալսարանական քոլեջի տնօրենի պաշտոնը։ Խուան Կառլոսի անվան նորաստեղծ համալսարանում` Սուֆիենտեսը միացավ վարչական խորհրդին։
1991 թվականին մասնակցել է Ժողովրդական կուսակցության Մադրիդյան վեհաժողովի ընտրություններին և ընտրվել է Մադրիդի տարածաշրջանային խորհրդարանում որպես պատգամավոր, և պատգամավոր է եղել 26 տարի։ Այս ժամանակահատվածում Սուֆիենտեսը տարբեր պաշտոններ է զբաղեցրել խորհրդարանական խմբում, իսկ 2005-2012 թվականներին `եղել է Մադրիդյան վեհաժողովի առաջին փոխնախագահը։
2011 թվականի խորհրդարանական ընտրությունների արդյունքներով Ժողովրդական կուսակցության ղեկավարության կազմից հետո, 2012 թվականի Հունվարին Քրիստինա Սուֆիենտեսը նշանակվել է Մադրիդի ինքնավար հանրապետության կառավարության ներկայացուցիչ։ 2013 թ. օգոստոսին Քրիստինա Սուֆիենտեսը Մադրիդում գտնվող Պասեո-դե-լա-Քասթելլանա մակնիշի մոտոցիկլետով երթևեկելիս ընկել է ճանապարհատրանսպորտային պատահարի մեջ և ստացել է ծանր կրծքավանդակի վնասվածք `հինգ կողերի կոտրվածքով։
2015 թ. Մայիսին Մադրիդյան վեհաժողովի ընտրություններում Քրիստինա Սուֆիենտեսը գլխավորեց Ժողովրդական կուսակցության ընտրացուցակը։ 2015 թվականի Հունիսի 24-ին Սուֆիենտեսին  Մադրիդյան ինքնավար համայնքի ղեկավարի պաշտոնում նշանակվելու համար Մադրիդյան վեհաժողովի նոր նախագահի առաջարկած թեկնածուն քվեարկության արդյունքում ունեցել է 65 կողմ և 64 դեմ ձայն։ 2015 թ. հունիսի 25-ին Քրիստինա Սուֆիենտեսը իր պաշտոնը զբաղեցրել է որպես Մադրիդյան կառավարության նախագահ։
2018 թվականի մարտին Քրիստինա Սուֆիենտեսը հայտնվել է սկանդալի կենտրոնում` ներառելով 2011-2012 թվականների Խուան Կառլոսի անվան համալսարանում ուսումնական արդյունքների ՄԲԱ քննությունների գծով կեղծարարություն կատարելու համար։ Էլդիարիո գործակալության լրագրողները պարզել են, որ Քրիստինա Սուֆիենտեսը դասարանում չի եղել, չի ընդունել քննություններ և չի պաշտպանել թեզը։ Դրանից հետո ուսուցիչներից մեկը, որի ստորագրությունը եղել է թեզի պաշտպանման արձանագրության վրա, հայտարարեց իր կեղծիքի մասին։ Խուան Կառլոսի անվան համալսարանի ռեկտորը պատմեց որ երկու ուսուցիչ նրան մոլորության մեջ են գցել,այն բանի վերաբերյալ որ Քրիստինա Սուֆիենտեսը  ներկա է եղել թեզի պաշտպանության  ժամանակ։ Իսպանիայի բուհերի ռեկտորների կոնֆերանսը Սուֆիենտեսի գործով լուրջ խախտումներ է ճանաչել։ Քրիստինա  Սուֆիենտեսը  հրաժարական տվեց 2018 թվականի ապրիլի 28-ին Մադրիդի Ինքնավար Համայնքի Կառավարության նախագահին, ՄԲԱ դիպլոմի մասին տեղեկատվության փոխհատուցման ճնշման տակ և, բացի 2018 թվականի Ապրիլին հրապարակված տեսագրությունը, վկայակոչելով առևտրի կենտրոններից մեկի անվտանգության ծառայության կողմից ձերբակալման մասին ` ապրանքը գողանալու կասկածանքով։ 2011 թվականին   քվեարկել է Մադրիդյան վեհաժողովում  վստահության քվեի վրա։ Նրա հրաժարականից հետո Սուֆիենտեսը դիմել է Կլպլուտենսի համալսարանին վարչական պաշտոնում վերականգնվելու համար։ 51-րդ հետաքննչական դատարանը կոչ է արել Քրիստինա Սուֆիենտեսին  մեղադրանք ներկայացնել, 2018 թվականի հունիսի 26-ին ԱՄԲ դիպլոմի կեղծման մեջ, սակայն նա հիվանդության պատճառով չի հայտնվել դատարանում։
Արտաքին հղումներ
Կատեգորիա:Հուլիսի 1 ծնունդներ Կատեգորիա:1964 ծնունդներ Կատեգորիա:Մադրիդ քաղաքում ծնվածներ Կատեգորիա:Անձինք այբբենական կարգով Կատեգորիա:Մադրիդի Կոմպլուտենսե համալսարանի շրջանավարտներ Կատեգորիա:Իսպանիայի կին քաղաքական գործիչներ Կատեգորիա:Իսպանացի իրավաբաններ
Էդվին Բլիս
Էդվին Մանսել Բլիս (Edwin Munsell Bliss, ), ամերիկյան միսիոներ, խմբագիր։ Նախնական կրթությունն ստացել է Կ. Պոլսի Ռոբերտ քոլեջում, այնուհետև շարունակել Եյլում (ԱՄՆ)։ Որպես Աստվածաշնչի ամերիկյան ընկերության գործակալ 1886-1888 թվականներին շրջագայել է Թուրքիայում, Եգիպտոսում, Պարսկաստանում և Պաղեստինում։ 1889-1891 թնականներին և 1904 թվականին խմբագրել է «Միսիոներական հանրագիտարանը» (ԱՄՆ), որի համար արժանացել է աստվածաբանության դոկտորի կոչման։ 1907 թվականից մինչև կյանքի վերջը ծառայել է Մարդահամարի գրասենյակում (Վաշինգտոն)։
Մի շարք աշխատությունների («Թուրքը Հայաստանում, Կրետեում և Հունաստանում», 1896, «Միսիոներության համառոտ պատմություն», 1897 և այլն) հեղինակ է։ Առավել հայտնի է «Թուրքիան և հայկական սարսափները» (1896) գիրքը, որն արևմտահայության 1894-1896 թվականների ջարդերի յուրատեսակ ժամանակագրություն է, որտեղ նա մանրամասն նկարագրում է թուրքական իշխանությունների իրականացրած այդ սպանդի պատմությունը՝ եզրակացնելով, որ Օսմանյան կայսրությունում կազմակերպված այդ առաջին զանգվածային կոտորածների նպատակն էր վերջ տալ տեղաբնիկ միակ քրիստոնյա փոքրամասնությանը, որն ի վիճակի էր վերահաստատել իր ինքնուրույնությունը։ Բլիսը գտնում էր, որ այդ ջարդերը նախօրոք կազմված ծրագրի մի մասն էին, որոնք իրականացնում էր թուրքական կառավարությունը քրիստոնյա պետությունների համաձայնությամբ ու իր քրիստոնյա հպատակների արտոնությունները «պաշտպանելու» հանդիսավոր խոստումներով։
Հոսանքի ուժ
Հոսանքի ուժ, Iֆիզիկական մեծությունն է, որը հավասար է հաղորդչի հատույթով անցնող \Delta Qլիցքի հարաբերությանը այն \Delta t ժամանակամիջոցին, որի ընթացքում լիցքն անցել այդ մակերեսով ։
[[Պատկեր:Закон Ома.jpg|thumb|200px|U- էլեկտրական լարումI- Հոսանքի ուժ
P- Էլեկտրական հզորություն
Հոսանքի ուժը միավորների Միջազգային համակարգում (ՄՀ) չափվում է ամպերով։ Հայերեն նշանակումը Ա, միջազգային նշանակում A, ամպերը յոթ հիմնական միավորներից մեկն է։ 1Ա = 1ԿԼ/վ։
Ըստ Օհմի օրենքի հաղորդչի տեղամասում Iհոսանքի ուժը ուղիղ համեմատական է կիրառված Uլարմանը և հակառակ համեմատական է տեղամասի R դիմադրությանը։
Լրիվ շղթայի համար Օհմի օրենքից՝
Լիցքակիրներ, որոնց ուղղորդված շարժումը բերում է հոսանքի առաջացմանը, հանդիսանում են էլեկտրոնները, իոնները և խոռոչները։ Հոսանքի ուժը կախված է կիցքակիրների q լիցքից, նրանց nկոնցենտրացիայից, շարժման միջին արագությունից, հատույթի մակերեսի Sմեծությունից և ձևից։
Եթե n և   հաստատաուն են հաղորդչի ամբողջ ծավալիով, իսկ մակերեսը տափակ է, ապա հոսանքի ուժի հաշվման բանաձևը կարելի է ներկայացնել հետևյալ կերպ։
որտեղ \alpha — մակերեսին տարված նորմալի և արագության վեկտորի կազմած անկյունն է։
Ընդհանուր դեպքում փոքր dSմակերեսով հոսող հոսանքի dI հոսանքի ուժը հաշվվում է։
Իսկ ամբողջ մակերեսով հոսանքի ուժը հաշվելու բանաձևը կգրվի ամբողջ մակերեսով ինտեգրալի տեսքով։
Քանի որ մետաղների դեպքում հոսանքակիրները էլեկտրոններն են՝
որտեղ e — էլեկտրոնի լիցքն է (տարրական լիցք)։
Հոսանքի ուժը չափում են հատուկ սարքերով, որոնք կոչվում են ամպերմետր (միլիամպերմետր, միկրոամպերմետր, գալվանոմետր)։Միացնում են ամպերմետրը հաջորդաբար այն տեղին, որտեղ անհրաժեշտ է չափել հոսանքի ուժը։
Գրականություն
Կատեգորիա:Էլեկտրական հոսանք Կատեգորիա:Էլեկտրականություն
Ռոզիեռ (Արդեշի գավառ)
Ռոզիեռ (Rosières), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 1097 մարդ, բնակչության խտությունը` 67.34 մարդ/կմ²։ Բնակավայրը զբաղեցնում է 16.29 կմ² տարածք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 665 աշխատունակ (15-64 տարեկան) բնակիչ, որոնցից ակտիվ էին 457-ը, իսկ ոչ ակտիվները` 208։ Ակտիվության ցուցանիշը կազմում է 68,7 %։ 457 աշխատունակ մարդկանցից աշխատել է 389 անձ (210 տղամարդ և 179 կին)։ Գործազուրկ են եղել 68 անձ (32 տղամարդ և 36 կին)։ 208 անաշխատունակներից 54-ը եղել են աշակերտներ կամ ուսանողներ, 90-ը` թոշակառուներ, իսկ 64-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վեռնե (Ալյեի գավառ)
Վեռնե (Verneix), համայնք Ֆրանսիայում՝ Օվերն մարզի Ալյեի գավառի Մոնլյուսոն շրջանում։ Մտնում է Արևելյան Մոնլյուսոն կանտոնի կազմի մեջ։
Համայնքի INSEE կոդ՝ 03305։
Բնակչություն
Համայնքի բնակչությունը 2008 թվականին կազմում էր 570 մարդ։
Տնտեսություն
2007 թվականի տվյալներով 361 աշխատունակ տարիքի մարդկանցից (15-64 տարեկան) 268-ը տնտեսապես ակտիվ էին, 93-ը անգործունակ (ակտիվության ցուցանիշը 74,2 %, 1999 թվականին եղել է՝ 70,2 %)։ 268 աշխատունակ բնակիչներից 236-ը աշխատում էին (134 տղամարդ և 102 կին), անաշխատանք էին 32-ը (13 տղամարդ և 9 կին)։ 93 անգործունակ մարդկանցից 24-ը աշակերտներ կամ ուսանողներ են, 34-ը թոշակառու, 35-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Վալենտինա Կնյազևա
Վալենտինա Պավլովնա Կնյազևա (Валентина Павловна Князева, ), խորհրդային և ռուս գիտնական, թանգարանի աշխատող, գրող, ռերիխովեդ։ Արվեստագիտության թեկնածու (1953), Ռուսաստանի Դաշնության մշակույթի վաստակավոր գործիչ (1999)։ Պարգևատրվել է «Լենինգրադի պաշտպանության համար», «Հայրենական մեծ պատերազմի ժամանակ անձնվեր աշխատանքի համար» մեդալներով ։
Կենսագրություն
Վալենտինա Պավլովնա Կնյազևան ծնվել է 1926 թվականի մայիսի 15-ին Լենինգրադում, քաղաքի շրջափակման ժամանակ սովորել է միջնակարգ դպրոցում։ 1945 թվականին ընդունվել է Լենինգրադի պետական համալսարանի պատմության ֆակուլտետ, 1953 թվականին ավարտել է ասպիրանտուրան և պաշտպանել ատենախոսություն արվեստագիտության թեկնածուի աստիճանի համար ։ Երկար տարիներ Ռուսական պետական թանգարանում աշխատել է որպես 19-րդ դարի վերջից մինչև 20-րդ դարի սկզբի գեղանկարչության ոլորտի առաջատար գիտական աշխատակից ։ Վ. Պ. Կնյազևան եղել է թանգարանային աշխատանքի ճանաչված մասնագետ ։
Նիկոլայ Ռերիխի աշխատանքով Վալենտինա Կնյազևան հետաքրքրվել է 1959 թվականին, երբ դարձել է Ռուսական պետական թանգարանում նրա ստեղծագործությունների մեծ ցուցահանդեսի կազմակերպիչներից մեկը։ Այդ աշխատանքները Հնդկաստանից ԽՍՀՄ էր բերել Յու. Ն. Ռերիխը։ Արվեստագետը նկարչի նկարների տարեգրության ոլորտում գիտական բացահայտում է կատարել ։ Նրա գրրին է պատկանում նկարչի մասին առաջին գիտական մենագրությունը՝ «Ն. Կ. Ռերիխ» (Լ.-Մ., 1963), հրատարակել է «Ն. Ռերիխ» ալբոմը (Մ., 1968) : 1972 թվականին Վալենտինա Կնյազևայի և Նիկոլայ Ռերիխի կենսագիր Պավել Բելիկովի համագործակցության արդյունքում լույս է տեսել «Երիտասարդ գվարդիա» հրատարակչության «Նշանավոր մարդկանց կյանքը» շարքի «Ռերիխ» գիրքը ։
1979 թվականին Վ. Պ. Կնյազևան տպագրել է «Զինաիդա Եվգենևնա Սերեբրյակովա» գիրքը, 1980 թվականին՝ «19-րդ դարի վերջի և 20-րդ դարի սկզբի ռուսական պատկերը» ալբոմը (Ի. Ն. Պրուժանի հետ համահեղինակությամբ), իսկ 1987 թվականին դարձել է «Զինաիդա Սերեբրյակովա։ Նամակներ։ Ժամանակակիցները նկարչուհու մասին» հրատարակության հեղինակ և կազմող ։
1990-ական թվականներին Վալենտինա Պավլովնա Կնյազևան աշխատել է «Ն. Կ. Ռերիխ։ Կյանքի և ստեղծագործության տարեգրություն» (Սանկտ Պետերբուրգ, 1994) ալբոմի վրա՝ վերատպելով Ն. Կ. Ռերիխի կենսագրությունը («Ագնի» հրատարակչություն, Սամար, 1996), ակտիվ մասնակցել է Լենինգրադի (Սանկտ Պետերբուրգի) ռերիխյան հասարակության ստեղծման, ընտրվել է նրա նախագահ։
Վ. Պ. Կնյազևային են պատկանում գիտական հետազոտություններ Իլյա Ռեպինի, Վասիլի Սուրիկովի, Բորիս Կուստոդիևի, Վասիլի Շուխաևի, Ալեքսանդր Յակովլևի և այլոց կյանքի ու գործունեության մասին։ Վալենտինա Կնյազևայի գրքերն օգտագործվում են հանրագիտարանային հոդվածների, դիսերտացիաների, գիտական աշխատությունների, կրթական ծրագրերի հեղինակների կողմից  Работы Князевой упоминаются в следующих диссертациях:
2004 թվականին Վալենտինա Պավլովնա Կնյազևայի կամքով նրա արխիվը և գրադարանը հանձնվել են Իզվարա քաղաքի Ն. Կ. Ռերիխի պետական թանգարան-դաստակերտին։
Արտաքին հղումներ
Կատեգորիա:Արվեստագիտության թեկնածուներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Ռուս արվեստաբաններ Կատեգորիա:Ռուս գրողներ Կատեգորիա:Ռուս կին արվեստագետներ Կատեգորիա:Խորհրդային գիտնականներ
Սվետլանա Կրյուչկովա
Սվետլանա Նիկոլաևնա Կրյուչկովա (Светлана Николаевна Крючкова, ), կինոյի և թատրոնի ռուս դերասանուհի։ ՌՍՖՍՀ ժողովրդական արտիստ (1991), «Նիկա» մրցանակի դափնեկիր (1990, 2010)։
Կենսագրություն
Սվետլանա Կրյուչկովան ծնվել է 1950 թվականի հունիսի 22-ին Քիշնևում, զինվորականի ընտանիքում։ Հայրը ծնունդով եղել է Բելառուսական ԽՍՀ Ստրեշինի շրջանի Էրշտերմայ գյուղից (ներկայում՝ Բելառուսի Գոմելի մարզի Շլոբինի շրջանի Վոզռոժդենիե գյուղ) ։
Նախքան Մոսկվայի գեղարվեստական ակադեմիական թատրոնի դպրոց-ստուդիան ընդունվելը (1969) Սվետլանա Կրյուչկովան աշխատել է տարբեր տեղերում։ 1967 թվականին նա աշխատել է Մոլդովական ԽՍՀ Կենտրոնական վիճակագրական վարչությանը կից հաշվողական կենտրոնում որպես օպերատոր։ 1968 թվականին եղել է փականագործ-հավաքորդ Լիխաչյովի անվան գործարանում։ 1969 թվականին Սվետլանա Կրյուչկովան եղել է ավագ դասախոս Քիշնևի գյուղատնտեսական ինստիտուտում։ 1967 թվականից փորձել է ընդունվել թատերական որևէ բուհ, սակայն դա նրան հաջողվել է միայն երկու տարի անց ։
1969 թվականին Սվետլանա Կրյուչկովան ընդունվել է Մոսկվայի գեղարվեստական ակադեմիական թատրոնի դպրոց-ստուդիա, որտեղ սովորել է պրոֆեսոր Վասիլի Մարկովի կուրսում։ Նրա դասախոսների շարքում են եղել Ե. Մորեսը, Վ. Բոգոմոլովը, Եվգենի Ռադոմիսլենսկին ։
1973 թվականին Սվետլանա Կրյուչկովան ավարտել է Մոսկվայի գեղարվեստական ակադեմիական թատրոնի դպրոց-ստուդիան և դարձել Մոսկվայի գեղարվեստական ակադեմիական թատրոնի դերասանուհի։ Սկզբում նրան տալիս էին ճակատագրական կնոջ դերեր. ուսանողական տարիներին նա մարմնավորում էր ուժեղ կամքի տեր, կրքոտ, ուժեղ կանանց։ Մոսկվայի գեղարվեստական ակադեմիական թատրոնում նա կատարում է Ալեքսանդրինա Գոնչարովայի դերը Միխայիլ Բուլգակովի «Վերջին օրերը» բեմադրությունում։ Նաև էկրան է բարձրանում «Մեծ դասամիջոց» ֆիլմը, որում Սվետլանա Կրյուչկովան կատարում է միամիտ ու սենտիմենտալ Նելլի Լեդնյովայի դերը։
1975 թվականին Սվետլանա Կրյուչկովան ամուսնացել է Յուրի Վեկսլերի հետ և տեղափոխվել Լենինգրադ։ 1975 թվականի հոկտեմբերից եղել է Դրամատիկական մեծ թատրոնի դերասանուհի։
Սվետլանա Կրյուչկովան նկարահանվել է «Ералаш» կինոամսագրում։
Սվետլանա Կրյուչկովան Սանկտ Պետերբուրգում անցկացվող «Виват кино России!» կինոփառատոնի նախագահն է։
Հեռուստատեսություն
2005-2009 թվականներին Սվետլանա Կրյուչկովան վարել է «Գրատախտակի մոտ» («К доске!») հեռուստատեսային ինտելեկտուալ խաղը ВГТРК «Петербург—5-й канал» ալիքով։ Խաղը նախատեսված էր չափահասների ու երեխաների համար։
Արտաքին հղումներ
Կատեգորիա:Ռուս դերասանուհիներ Կատեգորիա:ՌԽՖՍՀ ժողովրդական արտիստներ Կատեգորիա:«Նիկա» մրցանակի դափնեկիրներ Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:Բարեկամության շքանշանի ասպետներ (Ռուսաստան) Կատեգորիա:ՌԽՖՍՀ վաստակավոր արտիստներ Կատեգորիա:Ռուս կինոդերասանուհիներ Կատեգորիա:Ռուս հեռուստատեսային դերասանուհիներ Կատեգորիա:Խորհրդային դերասանուհիներ
Օլիմպիական մարզադաշտ (Ամստերդամ)
Օլիմպիական մարզադաշտ (Olympisch Stadion), բազմաֆունկցիոնալ սպորտային մարզադաշտ Նիդեռլանդների Ամստերդամ քաղաքում, որը ներկայումս հանդիսանում է օլիմպիական թանգարան։ Կառուցվել է ճարտարապետ Յան Ուիլսի նախագծով որպես 1928 թվականի ամառային օլիմպիական խաղերի գլխավոր մարզադաշտ։ Համարվում է առաջին մարզադաշտը, որում եղել է օլիմպիական կրակի վառման համար կառուցված հատուկ աշտարակ։ Տեղավորում է 31 600 հանդիսատես։ Մինչև 1996 թվականը եղել է «Այաքս» ֆուտբոլային ակումբի երկրորդ մարզադաշտը, որտեղ կայացել են մի շարք կարևոր և դիտարժան խաղեր (ակումբի գլխավոր մարզադաշտը «Դե Մերն» էր)։ Սակայն 1996 թվականին 51'000 նստատեղ ունեցող Ամստերդամ Արենայի բացումից հետո Օլիմպիական մարզադաշտը խաղերի համար օգտագործելու անհրաժեշտությունը վերացավ։ 1972 - 1980 թվականներին եղել է Ամստերդամ ֆուտբոլային ակումբի տնային մարզադաշտը։ Երբեմն մարզադաշտը ազգային հավաքականի հանդիպումների վայրն էր։ Հոլանդիայի ազգային հավաքականը մարզադաշտում առաջին խաղն անցկացրեց Ուրուգվայի ֆուտբոլի ազգային հավաքականի դեմ Օլիմպիական խաղերի շրջանակներում, 1928 թվականը մայիսի 30-ին։ Խաղն ավարտվել է 0։2 հաշվով ։ Մարզադաշտում վերջին միջազգային խաղը տեղի է ունեցել 1989 թվականի սեպտեմբերի 6-ին։ Դանիայի ֆուտբոլի ազգային հավաքականի հետ ընկերական հանդիպումն ավարտվեց 0:2 հաշվով։
Երկար տարիներ մարզադաշտը ծառայել է որպես Ամստերդամի մարաթոնի մեկնարկի և ավարտի տարածք։
Արտաքին հղումներ
Կատեգորիա:Նիդերլանդներ Կատեգորիա:Օլիմպիական մարզադաշտեր
Նանսենյան անձնագիր
Նանսենյան անձնագիր, անձը հաստատող ժամանակավոր վկայական, որը տրվել է փախստականներին և քաղաքացիություն չունեցող անձանց Առաջին համաշխարհային պատերազմից հետո։ Մտցրել է Ազգերի լիգան՝ Ֆրիտյոֆ Նանսենի (այստեղից էլ՝ անվանումը) նախաձեռնությամբ ժնևում հրավիրված կոնֆերանսի որոշմամբ (1922)։
Գերբի փոխարեն անձնագրում ամրացվել է Նանսենի դիմանկարով նամականիշ։
«Նանսենյան անձնագիր» ստացած անձինք օգտվել են կոնֆերանսի մասնակից երկրներում բնակվելու, ազատ տեղաշարժվելու իրավունքից, նրանց նկատմամբ դադարել են գործել քաղաքացիություն չունեցողների համար նախատեսված սահմանափակումները ։ Ազգերի լիգայի որոշմամբ (1924 թ․-ի հուլիսի 12) Մեծ եղեռնից փրկված շուրջ 320 հազար հայեր, որոնք դեգերում էին տարբեր երկրներում, ստացել են «Նանսենյան անձնագիր»։
Ծանոթագրություններ
Կատեգորիա:Միջազգային իրավունք Կատեգորիա:Քաղաքացիություն Կատեգորիա:Նույնականացման փաստաթղթեր Կատեգորիա:Ճանապարհորդության միջազգային փաստաթղթեր
Ջերմաստիճանի ինվերսիա
Ջերմաստիճանի ինվերսիա, մթնոլորտում, հատկապես տրոպոսֆերայում, ըստ բարձրության օդի ջերմաստիճանի օրինաչափորեն անկման փոխարեն՝ աճի երևույթ։
Ջերմաստիճանի ինվերսիան դիտվում է մթնոլորտի երկրամերձ շերտերում (սկսած երկրի մակերևույթից) և ազատ մթնոլորտում, տարբեր բարձրության շերտերում։ Երկրամերձ շերտերում ջերմաստիճանի ինվերսիան հաճախ առաջանում է անդորր գիշերներին (ձմռանը՝ երբեմն նաև ցերեկը), որը պայմանավորված է երկրի մակերևույթից ճառագայթման հետևանքով հողի և օդի երկրամերձ շերտի ջերմաստիճանի խիստ անկմամբ։
Ջերմաստիճանի ինվերսիայի հզորություն
Երկրամերձ ջերմաստիճանի ինվերսիաի հզորությունը (ինվերսիոն շերտի հաստությունը) հասնում է տասնյակ, հազվադեպ՝ հարյուրավոր մետրերի։ Ջերմաստիճանի տարբերությունները ինվերսիոն շերտի ստորին և վերին սահմաններում հասնում են ավելի քան 15-20 °C-ի։ Ագատ մթնոլորտում դիտվող ջերմաստիճանի ինվերսիաներն ունեն անտիցիկլոնային (սեղմման) և ճակատային ծագում։
Անտիցիկլոններում վարընթաց հոսանքների շնորհիվ օդային զանգվածները սեղմվում և տաքանում են։ Մթնոլորտային ճակատների ստորին մասում գտնվող սառը օդի վրա տաք օդի վրահոսքը նույնպես առաջ է բերում ջերմաստիճանի աճ։ Մթնոլորտի ավելի բարձր շերտերում (ստրատոսֆերայում, մեզոսֆերայում, ջերմոլորտում) նկատվող ջերմաստիճանի ինվերսիանները արդյունք են գազերի՝ արեգակնային կարճալիք ճառագայթների ուժեղ կլանման։
Գրականություն
Կատեգորիա:Մթնոլորտ
Վեռնյոյ ան Բուրբոնե
Վեռնյոյ ան Բուրբոնե (Verneuil-en-Bourbonnais), համայնք Ֆրանսիայում՝ Օվերն երկրամասի Ալյեի գավառում։ Մտնում է Սեն Պուրսեն սյուր Սյուլ կանտոնի կազմի մեջ։ Համայնքի շրջանը Մուլենն է։
Համայնքի INSEE կոդը՝ 03307։
Բնակչություն
Համայնքի բնակչությունը 2008 թվականին կազմում էր 245 մարդ։
Տնտեսություն
2007 թվականի տվյալներով 145 աշխատունակ տարիքի մարդկանցից (15-64 տարեկան) 114-ը տնտեսապես ակտիվ էին, 31-ը անգործունակ (ակտիվության ցուցանիշը 78,6 %, 1999 թվականին եղել է՝ 65,2 %)։ 114 աշխատունակ բնակիչներից 108-ը աշխատում էին (64 տղամարդ և 44 կին), անաշխատանք էին 6-ը (3 տղամարդ և 3 կին)։ 31 անգործունակ մարդկանցից 3-ը աշակերտներ կամ ուսանողներ են, 15-ը թոշակառու, 13-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
ՌՆԹ-պոլիմերազ
ՌՆԹ-պոլիմերազ, ՌՆԹ-ի սինթեզ  իրականացնող Ֆերմենտ է։ Ավելի նեղ իմաստով  այս ֆերմենտը կոչվում է ԴՆԹ-կախյալ ՌՆԹ-պոլիմերազ, որը ԴՆԹ-ի մատրիցայի հիման վրա սինթեզում է ՌՆԹ-ի մոլեկուլ, այսինքն՝ իրականացնում է տրանսկրիպցիա։ Քիմիայի տեսանկյունից ՌՆԹ-պոլիմերազն իրենից ներկայացնում է նուկլեոտիդ-տրանսֆերազ, որը ՌՆԹ-ի շղթայի 3՛ ծայրից նուկլեոտիդներ է ավելացնում։ Այս դասին պատկանող ֆերմենտները շատ կարևոր են բջջի կենսագործունեության համար, ուստի հանդիպում են բոլոր օրգանիզմների բջիջներում և որոշ վիրուսներում։ Այն կարող է լինել որպես  Սպիտակուցային կամպլեքս (բազմաենթամիավորային ՌՆԹ-պոլիմերազ) կամ կազմված լինել մեկ ենթամիավորից (պարզ ՌՆԹ-պոլիմերազ)։ Առաջինը հայտնաբերվել է բակտերիաների, արխեաների և էուկարիոտների մոտ, իսկ երկրորդը՝ ֆագերի մոտ և էուկարիոտների քլորոպլաստներում ու միտոքոնդրիումներում։ Բակտերիաները և արխեաներն ունեն մեկ տեսակի ՌՆԹ-պոլիմերազ։ Գոյություն ունի Էուկարոտների մի քանի տեսակ ՌՆԹ-պոլիմերազ, որոնցից յուրաքանչյուրը պատասխանատու է ՌՆԹ-ի որոշակի տեսակի սինթեզի համար։ Բոլոր ՌՆԹ-պոլիմերազներն ունեն մետաղական կոֆակտորներ, դրանք են ցինկը և մագնեզիումը, որոնք իրենց մասնակցությունն ունեն տրանսկրիպցիայի գործընթացում։
Ուսումնասիրման պատմություն
ՌՆԹ-պոլիմերազն իրարից անկախ միաժամանակ հայտնաբերել են Սեմ Վայսը և Ջերալդ Հուրվիցը 1960 թվականին ։ Մինչ այդ, 1959 թվականին, Սեվերո Օխոային և Արթուր Կորնբերգին արդեն շնորհվել էր Նոբելյան մրցանակ՝ մի նյութի հայտնաբերման համար, որը կարծում էին, թե ՌՆԹ-պոլիմերազն է։ Հետագայում պարզվեց, որ այդ նյութը Ռիբոնուկլեազ Ֆերմենտն է ։
2006 թվականին Ռոջեր Կորնբերգին քիմիայի բնագավառում շնորհվեց Նոբելյան մրցանակ՝ տրանսկրիպցիայի տարբեր փուլերում ՌՆԹ-պոլիմերազի մոլեկուլի ճշգրիտ պատկերների ստացման համար ։
Տրանսկրիպցիայի կարգավորում
Գեների տրանսկրիպցիայի կարգավորումը թույլ է տալիս վերահսկել Գեների էքսպրեսիան, ինչի շնորհիվ բջիջը հարմարվում է արտաքին միջավայրի փոփոխվող պայմաններին՝ ապահովելով մետաբոլիկ գործընթացների պատշաճ մակարդակը, ինչպես նաև իրականացնում է օրգանիզմի գոյատևման համար անհրաժեշտ յուրահատուկ գործառույթներ։ Հատկանշական է, որ ՌՆԹ-պոլիմերազի աշխատանքը շատ բարդ է և կախված է բազմաթիվ գործոններից (այսպես, Escherichia coli-ի բջջում հայտնաբերվել է 100-ից ավել գործոններ, որոնք այս կամ այն կերպ ազդում են ՌՆԹ-պոլիմերազի աշխատանքի վրա )։
ՌՆԹ-պոլիմերազը տրանսկրիպցիան սկսում է ԴՆԹ-ի հատուկ մասերից (սայթերից), որոնք կոչվում են պրոմոտորներ և կոմպլեմենտարության սկզբունքով ԴՆԹ-ի շղթայի համապատասխան հատվածի հիման վրա սինթեզում է ՌՆԹ-ի շղթան։
Նուկլեոտիդների միացման գործընթացը կոչվում է էլոնգացիա։ Էուկարիոտ բջիջներում ՌՆԹ-պոլիմերազը կարող է սինթեզել ավելի քան 2,4 մլն նուկլեոտիդներից կազմված շղթա (օրինակ՝ դիստրոֆին սպիտակուցը կոդավորող ամբողջական գենն ունի այդպիսի երկարություն)։
ՌՆԹ-ի շղթայի սինթեզն ավարտվում է, երբ ՌՆԹ-պոլիմերազը ԴՆԹ-ի շղթայում հանդիպում է տերմինատոր կոչվող յուրահատուկ հաջորդականության։
ՌՆԹ-պոլիմերազն ապահովում է ՌՆԹ-ի հետևյալ տարատեսակների սինթեզը՝
ՌՆԹ-պոլիմերազը սինթեզի գործընթացը սկսում է զրոյից։ Դա հնարավոր է դառնում շնորհիվ այն բանի, որ այն փոխազդելով գենի առաջին նուկլեոտիդի հետ, կարողանում է ամրանալ շղթայի վրա և շարունակել հետագա աշխատանքը։ Սա, մասնավորապես, բացատրում է, թե ինչու է սովորաբար ՌՆԹ-պոլիմերազը տրանսկրիպցիան սկսում ԱԵՖ-ից, որին հաջորդւմ են ԳԵՖ-ը, ՈՒԵՖ-ը և ՑԵՖ-ը։ Ի տարբերություն ԴՆԹ-պոլիմերազի, ՌՆԹ-պոլիմերազն օժտված է նաև հելիկազային ակտիվությամբ։
Կապում և տրանսկրիպցիայի ինդուկցում
ԴՆԹ-ի շղթային ՌՆԹ-պոլիմերազի միանալու գործընթացում մասնակցում են α-ենթամիավորը և σ-ֆակտորը։ α-ենթամիավորը ճանաչում է ԴՆԹ-ի՝ գենին նախորդող համապատասխան հատվածը, որը գտնվում է -40…-70 քայլ առաջ, իսկ և σ-ֆակտորը՝ −10…-35 քայլ առաջ գտնվող հատվածը։ Գոյություն ունեն մեծ թվով σ-ֆակտորներ, որոնք ճանաչում են տարբեր պրոմոտորներ, օրինակ՝ σ70 ենթամիավորը գեների էքսպրեսիան ապահովում է նորմալ պայմաններում և ՌՆԹ-պոլիմերազին հնարավորություն է տալիս միանալ նորմալ պայմաններում ընթացող գործընթացների համար պատասխանատու գեներին (այսպես կոչված Տնային գեներ), իսկ  σ32 ենթամիավորն ապահովում է ՌՆԹ-պոլիմերազի միացումը բարձր ջերմաստիճանում գործող գեների պրոմոտորներին (Ջերմային շոկի սպիտակուցները կոդավորող գեներ)։ Հայտնվելով պրոմոտորի վրա, ՌՆԹ-պոլիմերազը վերջինիս հետ կազմում է փակ պրոմոտորային կոմպլեքս, որտեղ ԴնԹ-ն դեռ պահպանում է երկշղթա վիճակը։ Այս վիճակում ՌՆԹ-պոլիմերազը չի կարող սինթեզել ՌՆԹ։ ՌՆԹ-պոլիմերազ-պրոմոտոր կոմպլեքսը անկայուն է, հեշտ քայքայվում է իոնային ուժի մեծանալու դեպքում։ ԴՆԹ-ին միանալուց հետո ՌՆԹ-պոլիմերազի փակ կառուցվածքը դառնում է բաց։ Այս փոխակերպման արդյունքում հնարավոր է դառնում ԴՆԹ-ի երկպարույրի ապապարուրումը մոտավորապես 13 քայլի չափով։ Այնուհետև ռիբոնուկլեոտիդները հաջորդաբար միանում են իրար՝ որպես կաղապար ընդունելով ԴՆԹ-ի հիմնական շղթան։ ԴՆԹ-ի մոլեկուլի գերպարուրումը առանցքային դեր ունի ՌՆԹ-պոլիմերազի գործունեության մեջ․ քանի որ ՌՆԹ-պոլիմերազի առջևում ԴՆԹ-ն ապապարուրված է, նրանում առկա են դրական կոմպենսացնող գերպարույրներ, իսկ հետնամասում, որտեղ ԴՆԹ-ի շղթաները նորից սկսում են պարուրվել, գտնվում են բացասական գերպարույրներ։
Էլոնգացիա
Տրանսկրիպցիայի այս փուլի ընթացքում շղթայի ծայրից ավելանում են նուկլեոտիդներ։ Այդ ընթացքում ԴՆԹ-ի՝ ՌՆԹ-պոլիմերազի առաջնամասում գտնվող հատվածը շարունակում է ապապարուրվել, և 13 զույգ նուկլեոտիդներից կազմված բաց համակարգը վերածվում է 17 զույգից կազմված տրանսկրիպտային համակարգի։ Այդ պահին ավարտվում է պրոմոտորը (ԴՆԹ-ի −10…-35 քայլից կազմված հատված), և ՌՆԹ-պոլիմերազից անջատվում է σ-գործոնը, ինչը ՌՆԹ-պոլիմերազիn թույլ է տալիս սկսել շաժվել դեպի առաջ (σ-գործոնը վերջինիս պահում էր տեղում կապված)։ 17 զույգ նուկլեոտիդներից կազմված համակարգը պարունակում է ԴՆԹ-ի և ՌՆԹ-ի հիբրիդ, որն իրենից ներկայացնում է ԴՆԹ-ի կաղապար հանդիսացող շղթային միացած ՌՆԹ-ի 8 քայլից կազմված հատված։ Տրանսկրիպցիայի ընթացքում ՌՆԹ-պոլիմերազը ԴՆԹ-ի շղթայի երկայնքով շարժվում է առաջ, և սինթեզվող ՌՆԹ-ի 3'-ծայրից ավելանում են նուկլեոտիդներ։ Չնայած ՌՆԹ-պոլիմերազի մոտ չի հայտնաբերվել ԴՆԹ-պոլիմերազին բնորոշ 3'-էկզոնուկլեազային ակտիվություն, կան տեղեկություններ այն մասին, որ ՌՆԹ-պոլիմերազը կանգ է առնում և ԴՆԹ-ՌՆԹ նուկլեոտիդայի զույգի սխալ ձևավորման դեպքում ուղղումներ է կատարում։ ԴՆԹ- ի և ՌՆԹ-ի պոլիմերիզացման մեխանիզմներ իրար շատ նման են։ ՌՆԹ-պոլիմերազի կազմում գտնվող ասպարագինաթթվային մնացորդները միանում են Mg2+-ի իոններին, որոնք իրենց հերթին կոորդինացնում են նուկլեոտիդների ֆոսֆատային խմբերը, այսպես՝ առաջին Mg2+ իոնը պահում է նուկլեոտիդեռֆոսֆատի α-ֆոսֆատը, որը պետք է միանա ՌՆԹ-ի շղթային։ Դա թույլ է տալիս, որ նուկլեոտիդը միանա ՌՆԹ-ի 3' OH-խմբին։ Երկրորդ Mg2+ իոնը պահում է նուկլեոտիդեռֆոսֆատի կազմում գտնվող պիրոֆոսֆատը։ Ընդհանուր հավասարումն ունի հետևյալ տեսքը՝ (ՆՄՖ)n + ՆԵՖ --> (ՆՄՖ)n+1 + PPi
Տերմինացիա
Բակտերիաների մոտ ՌՆԹ-պոլիմերազի տերմինացիան կարող է լինել ρ-անկախ կամ ρ-կախյալ։
ρ-կախյալ տերմինացիան տեղի է ունենում ρ -ֆակտորի վրա, որը խախտում է ԴՆԹ-ՌՆԹ կապը՝ անջատելով ՌՆԹ-ն։
ρ-անկախ տերմինացիան իրականացվում է ԴՆԹ-ի պալինդրոմային հատվածի վրա։ ԴՆԹ-ի պալինդրոմային հատվածի տրանսկրիպցիայի արդյունքում ՌՆԹ-ի շղթայում ձևավոևվում է կանթ, որը հարուստ է Գուանինով և Ցիտոզինով, ինչը նրան ավելի կայուն է դարձնում, քան ԴՆԹ-ՌՆԹ հիբրիդը։ Արդյունքում 8 զույգից կազմված ԴՆԹ-ՌՆԹ հիբրիդը կրճատվում է մինչև 4 զույգ։ Այն դեպքում, եթե այդ վերջին 4 զույգերը կազմված են թույլ Ադենինից և ՈՒրացիլից, ՌՆԹ- մոլեկուլը անջատվում է ։
== Բակտերիալ ՌՆԹ-պոլիմերազ == Բակտերիաների բջջում միևնույն ֆերմենտը կատալիզում է երեք տիպի ՌՆԹ-ների՝ ի- ՌՆԹի, ռ-ՌՆԹի և փ- ՌՆԹի սինթեզը։